# אמנון פזי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אמנון פזי (1936 - 16 באוגוסט 2006), מתמטיקאי ישראלי, נשיא האוניברסיטה העברית ויו"ר ות"ת.

אמנון פזי נולד בחיפה והתגורר בצעירותו בקריית ביאליק. הוא היה תלמיד מחונן וספורטאי מצטיין (היה אלוף הארץ בריצת 60 מטר). למד מתמטיקה ופיזיקה באוניברסיטה העברית במסגרת העתודה האקדמית. לאחר תום לימודיו הצטרף לצוות שהקים את תחום הגרעין במדינת ישראל. בשנת 1958 נסע ללמוד פיזיקה גרעינית בפריז והועסק בפרויקטים של הוועדה הצרפתית לאנרגיה אטומית. הוא שב בשנת 1961 והתיישב בבאר שבע עם משפחתו, ועבד בקריה למחקר גרעיני בדימונה עד שזה הופעל באופן ניסיוני בשנת 1963. אז עזב את עבודתו בכור ושקד על עבודת הדוקטורט שלו תחת הנחייתו של פרופ' שמואל אגמון. אחר כך נסע לסטנפורד ואוניברסיטת ניו יורק, וכשחזר התקבל למכון למתמטיקה באוניברסיטה העברית.

פרופ' פזי התקדם בחלוף השנים ומונה לעמוד בראש המכון למתמטיקה. בשנים 1983 - 1986 ביהן כרקטור האוניברסיטה העברית. בשנת 1987 התפטר נשיא האוניברסיטה דן פטנקין על רקע משבר פיננסי חמור במוסד, ופזי נבחר לנשיא, וערך צעדי הבראה בכדי לחלץ את האוניברסיטה מהמשבר. כיהן ארבע שנים בתפקיד זה.

בשנת 1991 נבחר ליו"ר ות"ת - הוועדה לתכנון ולתקצוב של המועצה להשכלה גבוהה, וכיהן בתפקיד זה גם בשנת 1994 בעת שביתת המרצים.

היה נציג מדינת ישראל בארגון לביקורת נשק ולמניעת הפצת נשק לא קונוונציונלי. כמו כן השתתף, עד סמוך למותו בוועדה בראשות דן מרידור לבדיקת תפישת הביטחון של מדינת ישראל.

## [עריכה] קישורים חיצוניים

- תמרה טראובמן, מת הפרופ' אמנון פזי, לשעבר נשיא האוניברסיטה העברית, בעיתון הארץ, 17.8.06

- אורי דרומי, השילוב הנכון בין מדע לביטחון, בעיתון הארץ, 29.8.06

מקור: http://he.wikipedia.org../../../%D7%90/%D7%9E/%D7%A0/%D7%90%D7%9E%D7%A0%D7%95%D7%9F_%D7%A4%D7%96%D7%99.html

קטגוריות: מתמטיקאים ישראלים | פיזיקאים ישראלים | סגל האוניברסיטה העברית בירושלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש